Algirdas Skirkevičius

Algirdas Skirkevičius (1939 m. sausio 14 d. Sangrūdoje, Seinų apskrityje – 2024 m. birželio 15 d. Vilniuje)Algirdas Skirkevičius. Visuotinė lietuvių enciklopedija. 2018-07-23. Nuoroda tikrinta 2024-06-18.Mirė vienas garsiausių Lietuvos bitininkų Algirdas Skirkevičius: „Jo nuopelnai – milžiniški“. 15min.lt. 2024-06-17. Nuoroda tikrinta 2024-06-18. – Lietuvos entomologas ir etofiziologas.

 Biografija 
1945–1956 m. mokėsi Sangrūdos vidurinėje mokykloje, 1957–1962 m. studijavo Lietuvos žemės ūkio akademijos Agronomijos fakultete, kurį baigęs įgijo agronomo specialybę. 1962–1963 m. dirbo Lietuvos žemės ūkio akademijos laborantu, bityno vedėju. 1965 m. Vilniaus universitete apgynė biologijos mokslų kandidato (dabar daktaro) disertaciją „Bičių (Apis mellifica L.) darbininkių ir motinų santykiai“, o 1986 m. Maskvos M. Lomonosovo valstybiniame universitete apgynė biologijos mokslų daktaro (habilituoto daktaro) disertaciją „Vabzdžių feromoninė komunikacija“. Ilgą laiką dirbo Lietuvos mokslų akademijos (LMA) Zoologijos ir parazitologijos institute: 1965–1967 m. – jaunesnysis, 1967–1975 m. – vyresnysis mokslo darbuotojas, 1975–2003 m. – Chemorecepcijos laboratorijos įkūrėjas ir vadovas, 1990–1997 m. – Ekologijos instituto direktoriaus pavaduotojas, 1971–1988 m. – LMA Zoologijos ir parazitologijos instituto teminio tęstinio leidinio „Vabzdžių chemorecepcija“ įkūrėjas ir atsakingasis redaktorius. 1988 m. suteiktas profesoriaus vardas.Algirdas Skirkevičius. bitininkas.lt. Nuoroda tikrinta 2024-06-18.Netektis. Lietuvos bitininkų sąjunga. Nuoroda tikrinta 2024-06-18.

1991–1999 m. – LMA anglų kalba leidžiamo mokslo žurnalo „Pheromones“ įkūrėjas ir vyriausiasis redaktorius, 1993–2010 m. – Vilniaus pedagoginio universiteto Zoologijos katedros profesorius, 1997–2003 m. – LMA Ekologijos instituto Ekologinės fiziologijos ir etologijos skyriaus įkūrėjas ir vedėjas. 1993–2010 m. dėstė Lietuvos edukologijos universitete. 1990 m. buvo išrinktas Lietuvos mokslų akademijos nariu korespondentu, nuo 2011 m. buvo tikrasis narys (akademikas), nuo 2014 m. – LMA narys emeritas. 1991–1999 m. – Lietuvos mokslo tarybos narys, 1992–1999 m. – šios tarybos Prioritetų ir finansavimo nuolatinės komisijos pirmininkas, 1993–1996 m. – Lietuvos valstybinio mokslo ir studijų fondo valdybos pirmininko pavaduotojas ir Lietuvos Respublikos mokslo premijų komiteto narys, 1995–2002 m. – Lietuvos entomologų draugijos, 2006–2021 m. – Lietuvos bitininkų sąjungos prezidentas.ATMINIMUI Algirdas Skirkevičius 1939 m. sausio 14 d. – 2024 m. birželio 15 d.. lma.lt. Nuoroda tikrinta 2024-06-18.

 Mokslinė veikla 
A. Skirkevičiaus mokslinių tyrimų sritis buvo entomologija, etologinė ir ekologinė fiziologija, gyvūnų feromoninė komunikacija, chemorecepcija, biologinių eksperimentų automatizavimas, bitininkystė. Jis buvo vienas cheminės vabzdžių komunikacijos tyrimų pradininkas Lietuvoje: patobulino elektrofiziologinius, radiobiologinius, elgesio ir kitus feromoninės komunikacijos tyrimo metodus, šiuos tyrimus automatizavo – sukūrė originalią aparatūrą, pritaikė skaičiavimo
techniką. A. Skirkevičius yra trijų išradimų autorius, 13 racionalizacinių pasiūlymų autorius ar bendraautoris, 35 leidinių autorius, vienas arba su bendraautoriais paskelbė per 290 mokslinių ir per 200 mokslo populiarinimo straipsnių. Skaitė mokslinius pranešimus kongresuose, mokslinėse konferencijose, simpoziumuose Lietuvoje,
Vokietijoje, Japonijoje, Vengrijoje, Lenkijoje, Rusijoje ir kt.ATMINIMUI Algirdas Skirkevičius 1939 m. sausio 14 d. – 2024 m. birželio 15 d.. lma.lt. Nuoroda tikrinta 2024-06-18.

 Bibliografija 
 Kas tie feromonai?, 1977 m. (su kitais)
 Vabzdžių feromoninė komunikacija, 1986 m. (rusų kalba)
 Feromonai, (1988 m. rusų kalba, 1997 m. anglų kalba)
 Feromonų tyrimai Lietuvoje, 1992 m. (su Zita Skirkevičiene)
 Anglų–lietuvių–rusų kalbų feromonų žodynas, 1997 m.
 Statistica: pirmieji žingsniai, 2005 m.
 Darbo su paketu Statistica pradmenys, 2006 m.
 Žmogaus ir gyvūnų fiziologija, 2009 m. (su Vytautu Semaška)
 Lietuvos bitininkų sąjunga (25 metai po atkūrimo), 2016 m.
 Pradedantiems bitininkams, 2018 m. (su Algirdu Amšiejumi, Jonu Balžeku, Laima Blažyte-Čereškiene)
 Bitininkystė Lietuvoje: Lietuvos bitininkų sąjunga 30 metų po atkūrimo, 2021 m.Algirdas Skirkevičius. Visuotinė lietuvių enciklopedija. 2018-07-23. Nuoroda tikrinta 2024-06-18.

 Apdovanojimai 
 1987 m. TSRS valstybinė premija (su kitais)
 2004 m. P. Šivickio premijaLietuvos MA akademiko profesoriaus habilituoto daktaro Algirdo Skirkevičiaus jubiliejinė mokslo darbų paroda. LIETUVOS MOKSLŲ AKADEMIJOS VRUBLEVSKIŲ BIBLIOTEKA. Nuoroda tikrinta 2024-06-18.

 Šaltiniai 

Kategorija:Lietuvos entomologai
Kategorija:Lietuvos mokslo tarybos nariai
Kategorija:Lietuvos mokslų akademijos nariai korespondentai
Kategorija:Lietuvos mokslų akademijos tikrieji nariai